Lain mukaan perintö menee vainajan rintaperillisille eli lapsille tai heidän lapsillensa, mikäli perillinen on kuollut ennen perittävää. Mikäli perittävältä ei jäänyt lapsia hänet perii aviopuoliso. Mikäli aviopuolisoa eikä rintaperillisiä ole, perintö menee vainajan vanhemmille tai heidän lapsillensa eli vainajan sisaruksille ja heidän lapsillensa. Lain mukaisesta järjestyksestä voidaan poiketa ainoastaan testamentilla. Testamentillakaan ei yleensä voida evätä rintaperillisen oikeutta lakiosaansa eikä loukata tiettyjä lesken oikeuksia.